Die Muller Potgieter-gedenk- wedloop wat Saterdag by die militêre sportterrein in Thaba Tshwane plaasvind, word vanjaar vir die 50ste keer aangebied.
Sedert die eerste wedloop in 1969 bring die wedloop hulde aan dié talentvolle atleet wat sy lewe op 24-jarige ouderdom in ’n tragiese motorongeluk verloor het, maar met so ’n lang tradisie het die wedloop ook sy eie geskiedenis.
Die 1977-Muller Potgieter- wedloop is waarskynlik die enigste wedloop in die Suid Afrikaanse padhardloop-geskiedenis wat by ’n hotel begin en klaargemaak het.
Volgens Leon was die Swart­spruit-hotel nog ’n hotel sonder ’n dameskroeg, met ’n toonbank van soliede hout waar slegs hardebaardmanne toegelaat is.
Die wedloop was ’n sukses en volgens die legende is die laaste deelnemer uit die kroeg gegooi eers toe die hotel in 1996 gesluit het.